સૂત્રોએ કહ્યું છે કે, આ શખ્સો પૈકીના બે કરીપુર વિમાની મથકે આવ્યા હતા અને અન્ય બે થિરુવનંતપુરમ ખાતે પહોંચ્યા હતા. રાજ્ય ઈન્ટેલીજન્સ અધિકારીઓ દ્વારા તેમની પૂછપરછ કરવામાં આવી રહી છે. આતંકવાદી સંબંધો બદલ આ ચાર યુવાનોને દેશ નિકાલ કરવામાં આવે તેવા પણ સંકેત દેખાઈ રહ્યા છે. માલાપુરમ ખાતે બે દિવસ અગાઉ જ અન્ય બે લોકોની પણ પૂછપરછ કરાઈ હતી. ઝડપાયેલા શખ્સો અંગે વધુ માહિતી મળી શકી નથી.